cyanic-selkie/wikianc huggingface dataset:
Անջեյ Վայդա
Ծանոթագրություններ
Կատեգորիա:Լեհ ռեժիսորներ Կատեգորիա:«Սեզար» մրցանակի դափնեկիրներ Կատեգորիա:Բեռլինի գեղարվեստի ակադեմիայի անդամներ Կատեգորիա:Լեհ սցենարիստներ Կատեգորիա:BAFTA մրցանակի դափնեկիրներ Կատեգորիա:Լեհ կինոռեժիսորներ Կատեգորիա:Պատվո լեգեոնի շքանշանի ասպետներ Կատեգորիա:Լեհաստանի քաղաքական գործիչներ
Սպաս-Ուգլի
Սպաս-Ուգլի (Спас-Углы), գյուղ Ռուսաստանի Սմոլենսկի մարզի Դուխովշչինսկի շրջանի կազմում։
Բնակչությունը 2007 թվականին գրանցված տվյալներով կազմում էր 197 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Սմոլենսկի մարզի Դուխովշչինսկի շրջանի բնակավայրեր
Իտաունա
Իտաունա (Itaúna), համայնք Բրազիլիայում՝ Մինաս Ժերայս նահանգի կազմում։ Գտնվում է Մինաս Ժերայս նահանգի հարավարևմտյան մասում։ Բնակչությունը կազմում 84 598 մարդ՝ 2006 թվականի տվյալներով։ Գրավում է 495,875 կմ2 տարածք։ Բնակչության խտությունը կազմում է՝ 170,6 մարդ/կմ2։
Պատմություն
Քաղաքը հիմնադրվել է 1901 թվականի սեպտեմբերի 16-ին։
Օիսու
Օիսու (Oisu), գյուղական ավան Էստոնիայի Յարվամաա նահանգի Տյուռի շրջանում։
2011 թվականի տվյալներով գյուղական ավանում բնակվում էր 319 մարդ։
Արտաքին հղումներ
Կատեգորիա:Էստոնիայի Յարվամաա նահանգի Տյուռի շրջանի բնակավայրեր Կատեգորիա:Էստոնիայի գյուղական ավաններ
Վիկտոր Շեյման
Վիկտոր Շեյման (Віктар Уладзіміравіч Шэйман, ), Բելառուսի պետական գործիչ։
Կենսագրություն
Ավարտել է Բլագովեշչենսկի բարձրագույն տանկային հրամանատարության կարմիր դրոշի դպրոցը և Բելառուսի Հանրապետության ներքին գործերի նախարարության ակադեմիան՝ «Իրավագիտության» աստիճանով։
Զինվորական ծառայությունն անցել է օդային ուժերում։ Մասնակցել է մարտական գործողություններին Աֆղանստանում։ 1990 թվականին Բրեստի մարզի թիվ 105 ընտրատարածքից ընտրվել է Բելառուսական Խորհրդային Սոցիալիստական Հանրապետության XII գումարման Գերագույն խորհրդի պատգամավոր։ Եղել է մայոր, օդադեսանտային միավորման 38-րդ առանձին գվարդիական շարժական Վիեննական կարմիր օդադեսանտային բրիգադի հրամանատարի տեղակալ։
1990-1994 թվականներին եղել է Բելառուսի Հանրապետության Գերագույն Խորհրդի պատգամավոր, Գերագույն խորհրդի Ազգային անվտանգության, պաշտպանության և հանցավորության դեմ պայքարի հարցերով հանձնաժողովի քարտուղար։
1994 թվականից Ալեքսանդր Լուկաշենկոյի ակտիվ կողմնակիցն է։
1994 թվականի օգոստոսի 5-ին Նախագահի թիվ 24 հրամանագրով ստեղծվել է Բելառուսի Հանրապետության Անվտանգության խորհուրդը։ Նույն օրը Նախագահի թիվ 25 հրամանագրով նշանակվել է Բելառուսի Հանրապետության Անվտանգության խորհրդի պետական քարտուղար։
1994 թվականի օգոստոսի 10-ին Նախագահի թիվ 39 հրամանով ստեղծվել է Բելառուսի Հանրապետության պաշտպանության նախարարության կոլեգիան։ Այդ նույն հրամանագրով մտել է կոլեգիայի կազմ։
1994 թվականի օգոստոսի 12-ին Նախագահի թիվ 47 հրամանագրով հաստատվել է ներքին գործերի նախարարության կոլեգիան, ընդգրկվել կոլեգիայի կազմում։ 1995 թվականի հոկտեմբերից մինչև դեկտեմբեր կատարել է Բելառուսի Հանրապետության ներքին գործերի նախարարի պարտականությունները (ներքին գործերի նախարար Յուրի Զախարենկոյի` պաշտոնից ազատվելուց հետո) ։
1995 թվականի դեկտեմբերի 16-ից մինչև 2000 թվականի նոյեմբերի 27-ը եղել է Բելառուսի Հանրապետության Անվտանգության խորհրդի պետական քարտուղար՝ Բելառուսի Հանրապետության Նախագահի Ազգային անվտանգության հարցերով օգնական։
2000 թվականի նոյեմբերի 28-ից մինչև 2004 թվականի նոյեմբերի 29-ը՝ Բելառուսի Հանրապետության գլխավոր դատախազ։
2005 թվականի դեկտեմբերի 23-ին դարձել է Ա. Լուկաշենկոյի` որպես նախագահի թեկնածու առաջադրելու նախաձեռնող խմբի ղեկավար և 2006 թվականի նախագահական ընտրություններում նրա նախընտրական շտաբի պետ։
2006 թվականի մարտի 20-ին նշանակվել է Բելառուսի Հանրապետության Անվտանգության խորհրդի պետական քարտուղար։
Բելառուսա-վենեսուելական բարձր մակարդակի համատեղ հանձնաժողովի համանախագահ է ։
2008 թվականի հուլիսի 8-ին Բելառուսի նախագահի թիվ 368 հրամանագրով ազատվել է պաշտոնից՝ այլ աշխատանքի տեղափոխվելու կապակցությամբ։
Պաշտոնանկության նախօրեին Բելառուսի նախագահը հայտարարել էր, որ քննարկում է Բելառուսի Անվտանգության խորհրդի պետական քարտուղար Վ. Շեյմանի պաշտոնանկության հարցը՝ Մինսկում Անկախության օրվա տոնակատարության ժամանակ տեղի ունեցած պայթյունի պատճառով ։
2009 թվականի հունվարին Անվտանգության խորհրդի մամուլի քարտուղար Վիկենտի Կլյուչնիկը հայտարարել էր, որ Վիկտոր Շեյմանը նշանակվել է Բելառուսի նախագահի հատուկ հանձնարարությունների գծով օգնական ։
2013 թվականի հունվարի 21-ին Բելառուսի Հանրապետության Նախագահի հրամանագրով Վիկտոր Շեյմանը նշանակել Է Բելառուսի Հանրապետության նախագահի գործերի կառավարիչ՝ նրան ազատելով Բելառուսի նախագահի հատուկ հանձնարարությունների գծով օգնականի պաշտոնից։ Վերահսկում է բելառուսական նախագծերը Աֆրիկայում ։
Մրցանակներ
Ունի 18 շքանշան և 86 մեդալ։
Քննադատություն
Հենց նրա հայցով է դատարանի որոշմամբ փակվել գլխավոր ընդդիմադիր «Ազատություն» թերթը։ Բելառուսի ընդդիմությունն ու միջազգային իրավապաշտպան կառույցները պնդում են, որ հենց նա է ժամանակին եղել այսպես կոչված «մահվան էսկադրոնների» կազմակերպիչը, որոնց վերագրվում են կազմակերպված հանցավորության առաջնորդների, ընդդիմության ղեկավարների և ռուսական ՌՀՀ հեռուստաալիքի օպերատոր Դմիտրի Զավադսկու սպանությունները ։ 2006 թվականի ապրիլին Վիկտոր Շեյմանին արգելվել է մուտք գործել ԱՄՆ և Եվրոպական միության երկրներ։ ԱՄՆ-ի կողմից պատժամիջոցները նախատեսում են ԱՄՆ-ում սեփականության և ակտիվների արգելափակում։
2018 թվականի հոկտեմբերին Վիկտոր Շեյմանը պատժամիջոցների տակ էր և՛ ԱՄՆ-ում, և՛ ԵՄ-ում ։ Մինչև 2019 թվականի հունիսը ԱՄՆ-ի կողմից պատժամիջոցները երկարաձգելու առիթ է հանդիսացել Բելառուսում ժողովրդավարական գործընթացներին խոչընդոտելը, որը վերագրվում է իշխանության որոշ ներկայացուցիչների (այդ թվում՝ Վիկտոր Շեյմանին)։ Ավելի վաղ՝ 2018 թվականի փետրվարին, ԵՄ-ն մեկ տարով երկարացրել է Վիկտոր Շեյմանի նկատմամբ պատժամիջոցները, ինչը նախատեսում է ԵՄ տարածք մուտքի արգելք և բանկային հաշիվների արգելափակում։
Արտաքին հղումներ
Կատեգորիա:Կարմիր դրոշի շքանշանի ասպետներ Կատեգորիա:Աշխատանքային կարմիր դրոշի շքանշանի ասպետներ Կատեգորիա:Կարմիր աստղի շքանշանի ասպետներ
Լեմվել Վալեսյան
Լեմվել Հակոբի Վալեսյան, հայ հայտնի աշխարհագետ, աշխարհագրական գիտությունների դոկտոր (1986), պրոֆեսոր (1972), ԽՍՀՄ մանկավարժական գիտությունների ակադեմիայի թղթակից անդամ (1985), Ռուսաստանի կրթության ակադեմիայի ակադեմիկոս (1985), ԵՊՀ սոցիալ-տնտեսական աշխարհագրության ամբիոնի պատվավոր պրոֆեսոր։
Կենսագրություն
Լեմվել Վալեսյանը ծնվել է 1929 թվականին Շիրակի մարզի Ազատան գյուղում։ 1952 թվականին ավարտել է Երևանի պետական համալսարանը, սովորել է ԽՍՀՄ ԳԱ աշխարհագրության ինստիտուտի ասպիրանտուրայում։ Աշխատել է ՀՀ ԳԱ երկրաբանության և տնտեսագիտության ինստիտուտներում, 1979-1987 թվականներին եղել է Հայկական պետական մանկավարժական համալսարանի ռեկտոր։ 1975 թվականից եղել է Հայկական աշխարհագրական ընկերության, 1996 թվականից՝ Միջազգային աշխարհագրական միության հայկական կոմիտեի նախագահ։
Աշխատություններ
Հեղինակ է 330 գիտական աշխատությունների, այդ թվում 32 մենագրությունների, աշխարհագրական ատլասների, դասագրքերի։ Վալեսյանի աշխատությունները վերաբերում են աշխարհագրության տեսության ու մեթոդաբանության, հասարակության տարածքային կազմակերպման, համալիր երկրագրության, երկրաբնապահպանության, քաղաքական աշխարհագրության, ատլասային և թեմատիկ քարտեզագրության խնդիրներին ։
Ծանոթագրություններ
Կատեգորիա:Ազատան գյուղում ծնվածներ Կատեգորիա:Հայ աշխարհագրագետներ Կատեգորիա:Աշխարհագրական գիտությունների դոկտորներ Կատեգորիա:Հայ պրոֆեսորներ
Նովի Ստավոկ
Նովի Ստավոկ (Новий Ставок), գյուղ Ուկրաինայի Նիկոլաևի մարզի Արբուզինկայի շրջանում։
Կիձիմադայրա
Կիձիմադայրա (木島平村), գյուղ Ճապոնիայում։ Գտնվում է Նագանոյի պրեֆեկտուրայում։ Գյուղի ամբողջ մակերեսը կազմում է 99,31 կմ², բնակչությունը՝ 4676 մարդ, իսկ խտությունը 47,08 մարդ/կմ²։
Նովի Ստավոկ
2001 թվականի տվյալներով Նովի Ստավոկ գյուղում բնակվում էր 220 մարդ։
Կիձիմադայրա
Աշխարհագրական դիրք
Գյուղը գտնվում է Հոնսյու կղզում, Նագանոյի պրեֆեկտուրայում Տյուբու տարածաշրջանում։ Այն սահմանակից է Իիյամա, Նականո քաղաքների, Յամանասի ավանի և Նոձավաոնսեն, Սակաե գյուղերի հետ ։
Նովի Ստավոկ
Արտաքին հղումներ
Կատեգորիա:Ուկրաինայի Նիկոլաևի մարզի Արբուզինկայի շրջանի բնակավայրեր Կատեգորիա:Ուկրաինայի գյուղեր
Կիձիմադայրա
Բնակչություն
Բնակչությունը կազմում է 4676 մարդ (2014 թվականի օգոստոսի 1), խտությունը՝ 47,08 մարդ/կմ²։
Սիմվոլիզմ
Գյուղի ծառը համարվում է խեժափիճին, ծաղիկը՝ Hymenanthes-ը, թռչունը՝  Cettia diphone-ն ։
Արտաքին հղումներ
Կատեգորիա:Ճապոնիայի բնակավայրեր
Եզնասար (գյուղ)
Օղուզլի, գյուղ Արևելյան Հայաստանում, Կարսի մարզի Կարսի գավառում ։
Բնակչության մասին տվյալներ չեն պահպանվել։ Հայերը բռնությամբ տեղահանվել են 1920 թվականի հայ-թուրքական պատերազմի ժամանակ և բնակություն հաստատել Արևելյան Հայաստանում։
Ծանոթագրություններ
Կատեգորիա:Արևելյան Հայաստանի գյուղեր
Տիմերբաևո (գյուղ, Կույուրգազինսկի շրջան)
Տիմերբաևո (Тимербаево, Тимербай), գյուղ Ռուսաստանի Բաշկորտոստան հանրապետության Կույուրգազինսկի շրջանի կազմում։
Բնակչությունը 2009 թվականին գրանցված տվյալներով կազմում էր 324 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Բաշկորտոստան հանրապետության Կույուրգազինսկի շրջանի բնակավայրեր
Կապուտան (լիճ, Սյունիքի մարզ)
Արտաքին հղումներ
Կատեգորիա:Սյունիքի մարզի լճեր
(6544) Ստիվենդիկ
(6544) Ստիվենդիկ (Stevendick), աստերոիդ աստերոիդների հիմնական գոտում։ Հայտնաբերվել է 1986 թվականի սեպտեմբերի 29-ին Զդենկա Վավրովայի կողմից Կլետում ։
Միջին հեռավորությունը Արեգակից կազմում է 2,769482 ա. մ., առավելագույնը մոտենում է 2,4654 ա. մ. հեռավորության վրա և հեռանում 3,0735 ա. մ. ։ Արեգակի շուրջ մեկ ամբողջական պտույտ է կատարում 1683,43 երկրային օրվա ընթացքում, իր ուղեծրով շարժվելով միջինում 0,213849 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,39° անկյուն։
Արտաքին հղումներ
Կատեգորիա:1986 թվականին հայտնաբերված աստղագիտական մարմիններ Կատեգորիա:Զդենկա Վավրովայի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Տարա Գրինստեդի սպանությունը
Տարա Ֆեյ Գրինստեդ ամերիկյան միջնակարգ դպրոցի պատմության ուսուցչուհի՝ Ջորջիայի Օկիլիա քաղաքից, որն անհետացել է  2005 թվականի հոկտեմբերի 22-ին, և մահացած է ճանաչվել 2010 թվականին ։
2017 թվականի փետրվարի 23-ին Ջորջիայի Հետաքննությունների բյուրոյի մամուլի ասուլիսը պաշտոնապես հայտարարեց, որ տեղեկություն է ստացվել, որը հանգեցրել է Ռայան Ալեքսանդր Դյուկի ձերբակալությանը՝ Գրինստեդի սպանության և թաքցնելու համար ։ 2017 թվականի մարտի 3-ին հրապարակվեց նոր ձերբակալություն՝ կապված Գրինստեդի անհետացման հետ, երբ Դյուկի նախկին դասընկեր Բո Դյուքսին (բարեկամական կապ չունեցող) մեղադրանք առաջադրվեց մահը թաքցնելու, ձերբակալմանը խոչընդոտելու և ապացույցները կեղծելու փորձի մեջ ։
Վաղ կյանք
Գրինստեդը ծնվել է 1974 թվականի նոյեմբերի 14-ին Ջորջիայի Հոքինսվիլում, Բիլ և Ֆեյ Գրինստեդների ընտանիքում ։ Նա ուներ միայն մեկ քույր՝ Անիտա Գրինստեդ։ Գրինստեդը 1999 թվականին ստացել է Միսս Թիֆթոնի տիտղոսը և մասնակցել «Միսս Ջորջիա» գեղեցկության մրցույթին ։ Նրա շահումները այս մրցույթից և շատ այլ մրցույթներից, որոնց նա մասնակցել էր, օգնեցին նրան վճարել քոլեջի համար ։ Գրինստեդն ավարտել է Կոխրանի քոլեջը և 2003 թվականին Վալդոստայի պետական համալսարանում ստացել է մագիստրոսի կոչում։ 1998 թվականին սկսել է պատմություն դասավանդել Օկիլլիայի Իրվին շրջանի ավագ դպրոցում ։
Անհետացում
2005 թվականի հոկտեմբերի 22-ին, իր անհետացման նախորդ գիշերը, Գրինստեդը այցելեց գեղեցկության մրցույթ, որտեղ երիտասարդ մասնակիցների մարզիչն էր ։ Հոկտեմբերի 24-ին՝ երկուշաբթի առավոտյան, նա աշխատանքի չգնաց։ Գործընկերները ոստիկանություն կանչեցին, որոնք գնացին տուն, որտեղ նա միայնակ էր ապրում։ Նրանք տանը գտան Գրինստեդի բջջային հեռախոսը և մեքենան՝ դրսում։ Նրա դրամապանակն ու բանալիներն անհետացել էին ։
Տեղի ոստիկանությունը անմիջապես կանչեց Ջորջիայի հետաքննության բյուրո՝ զգալով, որ «ինչ-որ բան այն չէ», և գործը դուրս է փոքր քաղաքի ոստիկանական բաժանմունքի ռեսուրսներից։ Բյուրոն բռնի ներխուժման և դիմադրության նշաններ չի գտել ։
Իրվին շրջանի ավագ դպրոցի տնօրեն Բոբի Քոները մեջբերում է «The Atlanta Journal-Constitution»-ի խոսքերը. «Մենք փոքր համայնք ենք, և սա իսկապես հուզել է մեզ, քանի որ դրա մասին մենք միայն կարդացել ենք։ Նա հրաշալի, հրսպուրիչ բնավորությամբ անձնավորություն է, և երեխաները պարզապես սիրում են նրան» ։
Հետաքննություն
2008 թվականին Գրինստեդի գործը նոր ուշադրության արժանացավ CBS News-ի «48 Hours Mystery» շոուի զեկույցով, որտեղ նշվում էր Գրինստադի անհետացման նմանությունը մեկ այլ երիտասարդ կնոջ՝ Ջենիֆեր Քեսիի անհետացման հետ, Օռլանդոյում ։
Այդ «48 Hours Mystery»-ի հետ կապված՝ ոստիկանությունը պարզեց, որ նրանք գտել են ԴՆԹ՝ բժշկական ձեռնոցի վրա, որը հայտնաբերվել է Գրինստեդի բակում։ Ռոթվելը որպես կասկածյալ չի նշել այն անձին, ում ԴՆԹ-ն հայտնաբերվել է ձեռնոցում, սակայն նա ասել է, որ այդ անձը կարող է օգնել գործին։ «Մենք կարծում ենք, որ դա կարևոր տարր է գործը լուծելու համար», - ասաց Ռոթվելը։
Ռոթվելն ասաց, որ ԴՆԹ-ն վերլուծվել է և գործակալները համոզված են, որ դա մարդու ԴՆԹ է։ Բայց նրանք այդ մարդու ինքնությունը չեն հաստատել։ Նա ասաց, որ հետաքննության ընթացքում գործակալները ԴՆԹ-ն համեմատել են տասնյակ մարդկանց հետ, որոնք ճանաչել են Գրինստեդին կամ նրա հետ կապված են եղել։ «Ոչ մեկը չհամապատասխանեց»,- Ռոթվելն ասաց։ ԴՆԹ-ն նաև գրանցվել է Ջորջիայի և ազգային արխիվներում, բայց դեռևս համապատասխանում չկա ։ 2009 թվականի փետրվարին համացանցում սերիական մարդասպանների մասնակցությամբ տեսանյութեր տարածվեցին ։ Վերնագրված «Բռնիր ինձ, մարդասպա՛ն» տեսանյութում հայտնված տղամարդը մանրամասնեց, որ նա պնդում է, որ այդտեղ իր տասնվեց կին զոհերն են, և նրանցից մեկն էլ Գրինստեդն է։ Չնայած որ տղամարդու դեմքը և ձայնը թվային եղանակով անհասկանալի էր դարձված, ոստիկանությունը ի վերջո հաստատեց, որ տեսանյութի հեղինակը 27-ամյա Էնդրյու Հեյլին է։ Ոստիկանության հետաքննությունը պարզեց, որ տեսանյութերը տարօրինակ, մշակված կեղծիքի մի մասն են, և Հեյլին, ի վերջո, վերացվել է որպես Գրինսթեդի անհետացման հիմնական պատճառ ։
2011 թվականին GBI-ի գլխավոր հետախույզն ասաց, որ «այս գործի քննությունը երբևէ չի դադարեցվել», հավելելով, որ կարևոր տեղեկություններ են ի հայտ գալիս ամեն շաբաթ ։
2016–2017 թվականներին, պաշտոնյաների և զանգվածային լրատվամիջոցների աջակցությամբ ստեղծվեց «Up and Vanished» փոդքասթը, որի օգնությամբ պետք է լույս սփռվեր վկայությունների վրա և արժանանար հանրության ուշադրությանը հրավիրվեր  ։
2017 թվականի փետրվարի 23-ին GBI-ին հայտարարեց, որ իրենք ստացել են տեղեկություն, ըստ որի, Ռայան Ալեքսանդր Դյուկը մեղադրվում էր Գրինստեդի սպանության մեջ ։ Գրինստեդի անհետացումից մոտ երեք տարի առաջ Դյուկը հաճախել էր Իրվին շրջանի ավագ դպրոց, որտեղ աշխատում էր Գրինստեդը ։ Ըստ դատական կարգադրագրի, Դյուկը կողոպտել էր Գրինստեդի տունը, և երբ նա բռնել է հանցագործին՝ նա խեղդամահ է արել աղջկան և մարմինը հեռացրել տնից ։ 2017 թվականի մարտի 3-ին մեկ այլ մեղադրանք առաջադրվեց Գրինստեդի անհետացման գործով։ Բո Դյուքսին՝ Դյուկի դասընկերոջը, (բարեկամական կապ չունեցող) մեղադրանք առաջադրվեց մահը թաքցնելու, ձերբակալմանը խոչընդոտելու և ապացույցները կեղծելու փորձի մեջ։ Գրինստեդի քույրը՝ Անիտա Գատիսը, ասել է, որ նա ճանաչել է Բո Դյուքսի ընտանիքին երկար տարիներ, սակայն երբեք որևէ կապ չի տեսել նրա և քրոջ անհետացման մեջ ։
Իրավական ընթացք
2017 թվականի օգոստոսին երդվյալ ատենակալները 4 նոր մեղադրանք առաջադրեցին Դյուքսին․ երկուսը՝ սխալ ցուցմունք տալու, մեկը՝ հանցագործին թաքցնելու և մեկը՝ սպանությունը թաքցնելու համար։ Այս լրացուցիչ մեղադրանքները հիմնված են Ուիլկոկս շրջանի եզրակացության վրա, ըստ որի՝ Դյուկերը ստել է GBI-ի քննիչին՝ Գրինստեդի անհետացման հետ կապված 2016 թվականի հարցաքննության ժամանակ։
Ռայան Դյուկի և Բո Դյուքսի ձերբակալությունից հետո, Իրվին շրջանի դատավոր Մելանի Քրոսը հրաման արձակեց, որով գործի մեջ ներգրավված որևէ մեկին արգելվում էր խոսել դրա մասին՝ Դյուքսի արդար դատավարության իրավունքը պաշտպանելու համար ։ Ջորջիա նահանգի WMAZ և WXIA հեռուստաընկերությունները դատարանում վիճարկել են հրամանը, իսկ դատավոր Քրոսը մեղմացրել է հրամանը, բայց դեռևս «սահմանափակել է բոլորի հրապարակային մեկնաբանությունները, ովքեր աշխատում են դատախազության կամ պաշտպանության, դատարանի անձնակազմի և՛ ներկա, և՛ նախկին ոստիկանների հետ» ։ WMAZ-ը և WXIA-ը կրկին դիմում են դատարան՝ հրամանի համար, և 2017 թվականի հոկտեմբերին գործը տեղափոխվում է Ջորջիայի Գերագույն դատարան ։ 2018 թվականի մարտին, միաձայն որոշմամբ գործը փակվեց ։
2019 թվականի մառտի 19-ին սկսվեց Բո Դյուքսի դատավարությունը ։ 2019 թվականի մարտի 22-ին նա մեղավոր ճանաչվեց սպանությունը թաքցնելու համար և դատապարտվեց 25 տարի ազատազրկման ։
Ռայան Դյուկի դատը նանակված էր 2019 թվականի ապրիլի 1-ին, սակայն Ջորջիա նահանգի Գերագույն դատարանը 2019 թվականի մարտի 28-ին հետաձգեց այն, երբ Դյուկի փաստաբանները պնդեցին, որ իրենց հակասահմանադրական կերպով մերժել են միջոցներ տրամադրել՝ Դյուկի շահերը պաշտպանելու համար ։ Դատը սկսվեց 2022 թվականի մայիսի 9-ին ։ Դատավարության ընթացքում Դյուկը մեղավոր չճանաչեց իրեն և մեղադրեց Դյուքսին։ 2022 թվականի մայիսի 20-ին Դյուկը անմեղ ճանաչվեց մարդասպանության, դաժան հարձակման և գողության համար, սակայն մեղավոր ճանաչվեց սպանությունը թաքցնելու համար ։ Երեք օր անց տրվեց առավելագույն պատիժ՝ 10 տարի ազատազրկում ։
Սպաս-Ուգոլ
Սպաս-Ուգոլ (Спас-Угол), գյուղ Ռուսաստանի Մոսկվայի մարզի Տալդոմսկի շրջանի կազմում։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Մոսկվայի մարզի Տալդոմսկի շրջանի բնակավայրեր
Ամուրի Կոմսոմոլսկ
Ամուրի Կոմսոմոլսկ (Комсомо́льск-на-Аму́ре), քաղաք Ռուսաստանի Խաբարովսկի երկրամասում։ Հանդիսանում է Կոմսոմոլսկի համայնքային շրջանի վարչական կենտրոնը։ Ձևավորում է համայնքային կազմավորում Ամուրի Կոմսոմոլսկ քաղաքը՝ քաղաքային շրջանի կարգավիճակով, որպես իր կազմում միակ բնակավայր ։
Հեռավոր Արևելքի տարածաշրջանի խոշորագույն արդյունաբերական կենտրոնն է։ Քաղաքում տեղակայված են հետևյալ տիպի ձեռնարկություններ՝ նավաշինարարական, ավիացիոն գործարան, նավթավերամշակման և մետալուրգիական գործարաններ։ Սախալինից նավթամուղ և գազատար է գալիս։ Տրանսպորտային հանգույց Բայկալ-Ամուրի մայրուղին, գետի նավահանգիստը և ավտոճանապարհները դաշնային և տարածաշրջանային նշանակության են։ Գործում են տեխնիկական և մանկավարժական համալսարաններ։
1932 թվականի մայիսի 10-ին կոմսոմոլների ջոկատն իջել է Պերմսկոե գյուղի շրջանում, որը հիմնադրվել էր 1860 թվականի օգոստոսի 30-ին ։
1932 թվականի դեկտեմբերի 10-ին Պերմսկոե գյուղը ձևափոխվել է Ամուրի Կոմսոմոլսկ քաղաքի ։
1933 թվականի մայիսին քաղաքի կառուցման համար ժամանել են բանտարկյալներ։
Խորհրդային ժամանակ քաղաքը միութենական նշանակության ռազմարդյունաբերական կենտրոն է եղել ։
1959 թվականից մինչև 1992 թվականը քաղաքը փակվել է օտարերկրացիների այցելության համար։
Քաղաքի օրը հանդիսանում է հունիսի 12-ը՝ 1933 թվականի հունիսի 12-ի օրվա կապակցությամբ, երբ դրվել է կորպուսային արտադրամասի՝ նավաշինարարական գործարանի առաջին արդյունաբերական օբյեկտի հիմքը ։
Ծագումնաբանություն
Քաղաքն իր անվանումը ստացել է Ամուրի կոմսոմոլ-առաջին շինարարների (հիմնադիրների) հիշատակին, որոնցից հետո շինարարների 70%-ը բանտարկյալներ են եղել, բայց նրանք առաջինը չէին ժամանել, այլ կոմսոմոլներից միայն մեկ տարի անց՝ 1933 թվականին ։ Ըստ երկրաբան Ա. Ն. Բելոգլազովի հետազոտության՝ քաղաքի շինարարության ընթացքում այդպիսիք եղել են ոչ ավելի, քան 1 տոկոսը։
Պաշտոնական անվանումից բացի, կան մի շարք ոչ պաշտոնական անվանումներ, դրանցից առավել հայտնի է «Պատանեկության քաղաքը»  ։
Նաև անվանում են «Լուսաբացի քաղաք» (1940 թվականի համանուն պիեսի հիման վրա, որը նվիրված է Ամուրի Կոմսոմոլսկի շինարարներին) ։ Խոսակցական խոսքում տարածված է քաղաքի «Կոմսա» անվանումը։
Լենինյան շրջանին, որը քաղաքի երկրորդ, հյուսիսարևելյան կեսն է, ամրագրվել է Ձյոմգի անվանումը։ Երեք վարկածներից մեկի համաձայն՝ նանայեներից թարգմանաբար նշանակում է կեչու պուրակ ։
Պատմություն
1930 թվականին Համառուսաստանյան կենտրոնական գործադիր կոմիտեն և ԽՍՀՄ ժողովրդական կոմիսարների խորհուրդը որոշում է ընդունել Հեռավոր Արևելյան երկրամասի տնտեսական և մշակութային շինարարության մասին, 1931 թվականի օգոստոսին որոշում է կայացվել նավաշինարարական գործարանի կառուցման մասին։ 1932 թվականի հունվարին Ամուրի ձախ ափին գտնվող Պերմսկոե գյուղ է ժամանել կառավարական հանձնաժողովը, որը որոշում է կայացրել Ամուրի նավաշինարարական գործարանի կառուցման մասին։ Միաժամանակ որոշում է կայացվել Ձյոմգիի նանայների ստոյբիշայի շրջանում ավիացիոն գործարան կառուցելու մասին։ 1932 թվականի մայիսի 10-ին «Կոմինտերն» և «Կոլումբոս» շոգենավերն իջեցվել են Ամուրի ափին ապագա քաղաքի շուրջ հազար առաջին շինարարների կողմից։ Ներկայումս այդ իրադարձության մասին հիշատակում են հուշաքարը և առաջին շինարարներին նվիրված հուշարձանը։ Վայրի տայգայի երկրամաս ժամանած առաջին շինարարները բնակվել էին Պերմսկոե գյուղի բնակիչների տներում, ինչպես նաև կառուցված հողամասերում և բանակային վրաններում։ 1933 թվականից սկսած ձևավորվել են մեծ բնակավայրեր։
Քաղաքի հիմնադիր համարվում է Իոսիֆ Ստալինին։ Քաղաքը հիմնադրվել է Խորհրդային Միության հեռավորարևելյան սահմաններն արտաքին թշնամիներից պաշտպանելու համար։ Քաղաքի առաջին շինարարները եղել են կոմսոմոլները, որոնք իրենց կամքով եկել էին ԽՍՀՄ արևմտյան շրջաններից։ Արդյունքում գործարանների և քաղաքի կառուցմանը մասնակցել են տարբեր ոլորտի շինարարներ՝ զինծառայողներ, ազատ վարձկաններ, բանտարկյալներ, ռազմագերիներ, հայրենադարձվածներ, տարհանվածներ, դիրեկտիվներ և այլք։
1990-ականներին Ամուրի Կոմսոմոլսկը հաճախ կոչվել է «Հեռավոր Արևելքի քրեական մայրաքաղաք» ։
1990-ական թվականներին քաղաքի էլեկտրաէներգետիկայի աղետալի կարգավիճակի հետ կապված լրջորեն քննարկվել է Ամուրի նավաշինարարական գործարանի ստապելյաներում գտնվող ատոմային ռեակտորներով (տեխնիկական ապահովման համար հզորության 10%-ը) ատոմային սուզանավերի էլեկտրական էներգիայի օգտագործման հարցը։
Կանոնակարգված դրություն օտարերկրյա քաղաքացիների համար
Քաղաքային շրջանի տարածքում ավելի քան երեք ամիս գործել է օտարերկրյա քաղաքացիների այցելելու կանոնակարգված դրություն՝ ՌԴ կառավարության 1992 թվականի հուլիսի 4-ի թիվ 470 «Օտարերկրյա քաղաքացիների համար կանոնակարգված այցելությամբ Ռուսաստանի Դաշնության տարածքների ամբողջության հաստատման մասին» որոշման համաձայն, այսինքն, քաղաք այցելելու համար օտարերկրացիների համար անհրաժեշտ էր Անվտանգության դաշնային ծառայության թույլտվություն։ Գործնականում ՌԴ կառավարության այս որոշումը չի իրականացվել ։
Ֆիզիկա-աշխարհագրական բնութագիր
Քաղաքը տեղակայված է Ամուր գետի ձախ ափին, Խաբարովսկից 348 կմ հեռավորության վրա, Միջինամուրյան ստորոտում գտնվող հյուսիսային ծայրամասում, որտեղ գետը կտրում է Սիխոթե Ալինի և Բուրեինսկո Բաջալյան լեռնային համակարգերի խառնուրդը փոխում է գետի ընթացքը ենթամերիդիոնալի՝ մտնելով այսպես կոչված Կոմսոմոլսկո Կիսելյովյան նեղացում։ Գետի հունի աջ կողմում կտրուկ կտրվում են Հումմիի լեռնաշղթայի (Սիհոթե-Ալինայի համակարգ) հատվածները՝ 350-380 մետր բացարձակ նշագծերով։ Ամուր գետը 32 կմ հոսում է քաղաքի արևելյան մասում՝ քաղաքային կառուցապատման 8-10 կմ լայնությամբ։ Հունի լայնությունը քաղաքային դիմագծի սահմաններում փոխվում է քաղաքի կենտրոնական մասում 1,75 կմ-ից մինչև 3,75 կմ երկարությամբ։ Միջին խորությունը 15-16 մ է, ջրի հոսքի արագությունը՝ 1,2 մ/վ։
Կոմսոմոլսկում Ամուրի բացարձակ ամենաբարձր մակարդակը հավասար է +912 սանտիմետրի։ Ամենաբարձր մակարդակները նկատվել են 1932 թվականին (+687 սմ), 1959 թվականին (+701 սմ), 1984 թվականին (+670 սմ), 1985 թվականին (+641 սմ), 2013 թվականին (+912 սմ), 2019 թվականին (+829 սմ)։ Ստորգետնյա ջրերը ներկայացված են վերհովոդկայով, գրունտային և միջմարզային ջրերով։
Ժամային գոտի
Ամուրի Կոմսոմոլսկը գտնվում է UTC+10 ժամային գոտում ։
Կլիմա
Չնայած նրան, որ Ամուրի Կոմսոմոլսկը գտնվում է Մոսկվայից հարավ, մոտավորապես Բելգորոդի և Վորոնեժի լայնությունում, իր կլիմայական և ցուրտ բնութագրերով այն հավասարեցվում է Ծայր Հյուսիսի շրջաններին ։
Չնայած այն հանգամանքին, որ քաղաքը գտնվում է ռիսկային գյուղատնտեսական և խիստ կլիմայի գոտում, այստեղ զարգացած է անհատական գյուղատնտեսությունը։ Կոմսոմոլների մեծ մասը տնամերձ հողամասեր ունեն, որոնք հիմնականում օգտագործվում են այգեգործության և այգեպանության համար։ Ընդ որում, շոգ ու խոնավ ամառի շնորհիվ այստեղ աճում են այնպիսի ջերմասեր գյուղատնտեսական մշակաբույսեր, ինչպիսիք են ձմերուկն ու խաղողը։
Էկոլոգիական վիճակ
Սոցիալ-հիգիենիկ մոնիթորինգի տվյալների համաձայն՝ բնակչության վրա ընդհանուր քիմիական ծանրաբեռնվածությունը պայմանավորված է բազմաթիվ քիմիական նյութերի միաժամանակյա մուտքով տարբեր ճանապարհներով և շրջակա միջավայրի տարբեր օբյեկտներից (օդ, ջուր, հող) կազմել է 8,9 թույլատրելի 1 մակարդակի դեպքում ։
Խաբարովսկի երկրամասի քաղաքների համեմատ նկատվում է ստորերկրյա ջրերի ամենամեծ աղտոտվածությունը (2010 թվականի տվյալներ) քլորիդներով (մինչեւ 520 մգ/դմ3 — 1,5 ՍԹԿ), կապարով (0,039 մգ/դմ3 — 1,3 ՍԹԿ), կադմիումով (0,0063 մգ/դմ3 — 6,3 ՍԹԿ), բերիլիումով (0,0018 մգ/դմ3 — 9 ՍԹԿ), ալյումինով (2,58 մգ/դմ3 — 5,16 ՍԹԿ), տիտանով (1,556 մգ/դմ3 — 5,16 ՍԹԿ)։ Բորի աղտոտման օջախների չափսերը կազմում են մոտ 100 կմ2, կադմիումի՝ մոտ 120 կմ2, բերիլիումի՝ մոտ 30 կմ2, ալյումինի՝ մոտ 10 կմ2, տիտանի՝ մոտ 70 կմ2։
Քաղաքում պայքար է տարվում ապօրինի աղբավայրերի դեմ ։
Քաղաքի բոլոր շրջաններում կան արդյունաբերական ձեռնարկությունների սանիտարապաշտպանական գոտիներ, և դրանցից շատերի մեջ բնակելի տներ են մտնում, օրինակ՝ Լենինյան և Կենտրոնական շրջանների մի քանի տներ ։
Բնակչություն
Բնակչության աճի հիմնական շարժիչ ուժը երկար տարիներ միգրացիան է եղել։ Նոր քաղաք կառուցելու էին եկել հազարավոր տեղահանվածներ, ազատ վարձկաններ, կոմսոմոլներ և ռազմական գործիչներ ամբողջ երկրից։
1993 թվականից մինչև այժմ նկատվում է բնակչության թվաքանակի նվազում։ Բնական անկման և միգրացիայի արդյունքում Ամուրի Կոմսոմոլսկն այլ քաղաքներ է տեղափոխվել մոտ 73 832 մարդ։ Բնակչության նվազումը կապված է եղել կարկտաբեր ձեռնարկություններում արտադրության կտրուկ անկման հետ, որը մինչ օրս չի վերականգնվել մինչև խորհրդային տարիների մասշտաբները։
2010 թվականի մարդահամարի համաձայն՝ քաղաքային շրջանի ազգային կազմը կազմում են ՝
Վարչական բաժանում
Ամուրի Կոմսոմոլսկը պատմականորեն ներառում է երկու տարածք՝ կենտրոն կամ «քաղաք», որտեղ գտնվում է հիմնական ձեռնարկությունը՝ նավաշինարարական գործարանը, և Ձյոմգին՝ շրջան, որը ձևավորվել է ավիացիոն գործարանի շինարարության ժամանակ։ Տարածքներից յուրաքանչյուրն առանձին բնակավայր է։ Մեկ կենտրոն, որպես այդպիսին, քաղաքում չկա։
Վարչական քաղաքը բաժանված է 2 օկրուգների (նախկինում՝ շրջաններ), որոնք համընկնում են պատմական մասերի հետ՝: Լենինյան (Ձյոմգի) և Կենտրոնական։
Խորհրդային շրջանում քաղաքի վարչատարածքային բաժանումը տարբերվել է ներկայինից։ Համաձայն ՌՍՖՍՀ Գերագույն Խորհրդի Նախագահության 1943 թվականի հոկտեմբերի 19-ի հրամանագրի՝ կազմավորվել են լենինյան, ստալինյան և կենտրոնական շրջանները։ Ստալինի շրջան է մտել «Ամուրստալի» և կայարանամերձ բնակելի զանգվածի տարածքը։
Սոցիալական կարգավիճակ
Սոցիալական կարգավիճակ, տվյալ սոցիալական համակարգի շրջանակներում անձնավորության, խմբի և այլ գրաված համեմատական դիրքը։ Բնորոշվում է դասակարգային, ազգային, մասնագիտական, տարիքային և այլ հատկանիշներով։ Միևնույն ժամանակ, սոցիալական կարգավիճակ ունի սուբյեկտիվ երանգ, քանի որ այն արժեքավորում են տվյալ սոցիալական հանրույթի անդամները, այսինքն՝ տալիս որոշակի սոցիալական վարկ, վերջինիս միջոցով են սոցիալական կարգավիճակները համեմատվում և ձեռք բերում գրավչության տարբեր աստիճան։
Սոցիալական կարգավիճակի ուսումնասիրությունը թույլ է տալիս պարզել հասարակության մեջ անձնավորության և խմբի վարքը, կոլեկտիվի ներսում գործնական և սոցիալ-հոգեբանական փոխհարաբերությունները, կադրային քաղաքականության հիմքերը, աշխատանքային ակտիվության խթանման հարցերը և այլն։ Կազմակերպական, բարոյադաստիարակչական առումով կարևոր է ապահովել սոցիալական կարգավիճակի և անձնավորության դերային վարքագծի համապատասխանությունը։
Ամուրի Կոմսոմոլսկ
Տեղական ինքնակառավարում
Համաձայն քաղաքի կանոնադրության ՝ տեղական ինքնակառավարման մարմինների կառուցվածքը ներառել է հետևյալ մարմինները՝
Ճարտարապետություն
Կոմսոմոլսկի շինարարությունը սկսվել է նավաշինարարական և ավիացիոն գործարանների ու դրանց շուրջ բարաքների կառուցումից։ Սիլինկա գետը բաժանել է «Քաղաք» շինարարական հարթակները և Ձյոմգի բնակավայրը երկու մասի (այժմ Կենտրոնական և Լենինյան շրջաններ)։
Կոմսոմոլսկը խորհրդային կառավարության կողմից մտածվել էր որպես առաջադեմ, օրինակելի սոցիալիստական քաղաք։ Այդ գաղափարը մասամբ հաջողվել է իրականացնել։ 1934 թվականի գլխավոր պլանը, որը մշակվել էր Լենինգրադի ճարտարապետների կողմից՝ Բ. Դանչիչի ղեկավարությամբ, ենթադրում էր քաղաքի երկու կենտրոնների ստեղծում քաղաքի յուրաքանչյուր մասում, որոնք ունեն փողոցների սիմետրիկ դասավորություն։ Հիմնական կենտրոնը պետք է տեղակայված լիներ կենտրոնական շրջանում, դրա առանցքը գլխավոր պողոտան է (այժմ՝ առաջին շինարարների պողոտա), որն Ամուրից դեպի Խորհուրդների տուն է գնում։ Սակայն այս ծրագրի իրականացմանը խանգարել է Հայրենական մեծ պատերազմը։ Քաղաքի գլխավոր պողոտայի շինարարությունը սկսվել է միայն 1977 թվականին ։
Լենինի և Խաղաղության պողոտաները և մի շարք այլ փողոցներ կառուցվել են ստալինյան նեոկլասիցիզմի ոճի շենքերով։ Քաղաքում կա 131 մշակութային ժառանգության օբյեկտ։ 1990 թվականից մինչև 2010 թվականը Կոմսոմոլսկն ընդգրկվել է Ռուսաստանի պատմական քաղաքների ցանկում ։
Արտաքին հղումներ
Կատեգորիա:Ռուսաստանի քաղաքներ Կատեգորիա:1932 թվականին հիմնադրված բնակավայրեր
Իտինգա
Իտինգա (Itinga), համայնք Բրազիլիայում՝ Մինաս Ժերայս նահանգի կազմում։ Գտնվում է Ժեկիտինոնյայի հարավարևմտյան մասում։ Բնակչությունը կազմում 14 051մարդ՝ 2006 թվականի տվյալներով։ Գրավում է 1 640,657 կմ2 տարածք։ Բնակչության խտությունը կազմում է՝ 8,6 մարդ/կմ2։
Պատմություն
Քաղաքը հիմնադրվել է 1943 թվականի դեկտեմբերի 31-ին։
Վիճակագրություն
Կատեգորիա:Բրազիլիայի բնակավայրեր Կատեգորիա:Մինաս Ժերաիս նահանգի բնակավայրեր
Սանլուկար դե Բառամեդա
Սանլուկար դե Բառամեդա (Sanlúcar de Barrameda), մունիցիպալիտետ և քաղաք Իսպանիայում։ Մտնում է Անդալուսիայի մաս հանդիսացող Կադիս պրոնվիցիայի մեջ ։ Մունիցիպալիտետը գտնվում է Կոստա Նորոեստե դե Կադիս շրջանում։ Զբաղեցնում է 174 կմ² տարածք, բնակչությա թիվնը 2010 թվականի տվյալներով եղել է 66 541 մարդ։ Մարզի վարչական կենտրոնից գտնվում է 44 կմ հեռավորության վրա։
Պատմություն
XIII դարից սկսած քաղաքը պատկանել է Մեդինա Սիդոնիա ազնվական ընտանիքի ներկայացուցիչներին։ XVI դարում Սանլուկարից են բաց ծով դուրս եկել Ֆեռնան Մագելանի և Պանֆիլո դե Նարվաեսի ծովային արշավախմբերը։ Այստեղից է Քրիստափոր Կոլումբոսն սկսել իր երրորդ նավարկությունը դեպի Ամերիկա։
17-րդ դարի կեսերից քաղաքն ու նավահանգիստն անկում են ապրել։
Պատկերասրահ
Կատեգորիա:Կադիս պրովինցիայի բնակավայրեր
Օջաղուլի
Օջաղուլի, գյուղ Արևելյան Հայաստանում, Կարսի մարզի Կարսի գավառում :
Բնակչության մասին տվյալներ չեն պահպանվել։ Հայերը բռնությամբ տեղահանվել են 1920 թվականի հայ-թուրքական պատերազմի ժամանակ և բնակություն հաստատել Արևելյան Հայաստանում։
Ծանոթագրություններ
Կատեգորիա:Արևելյան Հայաստանի գյուղեր
Սպորտային մարմնամարզություն
Սպորտային մարմնամարզություն, սպորտաձև, որը ներառում է մրցաձևեր մարմնամարզական սարքավորումների վրա, ազատ վարժություններից և հենացատկերից։ Ժամանակակից մարմնամարզական բազմամարտ․կանանց համար—տարբեր բարձրությունների բրուսիայի վրա, այծիկի վրա, հենացատկերից, ազատ վարժություններից․ տղամարդկանց համար ազատ վարժություններից, հենացատկերից, այծիկի վրա, օղակների վրա, զուգափայտերի վրա, պտտաձողի վրա։
Պատմություն
Կատեգորիա:Սպորտային մարմնամարզություն
Իշխանություն
Իշխանություն, հեղինակություն, իրավավարչական կամ քաղաքական միավոր։ Որպես հեղինակություն առաջանալով մարդկային հասարակության արշալույսին՝ ձգտել է իր կամքին ենթարկել, կարգավորել ու կառավարել հասարակության անդամների գործողություններն ու փոխհարաբերությունները։ Անընդհատ զարգացել ու շարունակում է կատարելագործվել։ Մինչև դասակարգերի ու պետության առաջացումը կրել է հասարակական բնույթ՝ չունենալով հասարակությունից վեր կանգնած մարմիններ։ Իշխանությունը ներկայացրել են տոհմացեղային ընտրովի ավագները՝ առաջնորդները։ Դասակարգերի ծագումը, քայքայելով տոհմացեղային արյունակցական կապերը, առաջնորդների բարոյական հեղինակությունը փոխարինել է համընդհանուր հեղինակության իշխանությամբ, որն արդեն առանձնացել, վեր է կանգնել հասարակությունից, ընդունել դասակարգային բնույթ և աստիճանաբար դարձել ժառանգական։ Դասակարգային հասարակարգերում իշխանությունները հանդես են եկել տարբեր ձևերով ու անվանումներով (իշխանական դքսություն, հերցոգություն, թագավորություն, խանություն, կայսրություն, հանրապետություն) և այժմ էլ հարատևում են նույն կամ նոր տարատեսակներով ու անուններով։
Էկտոնը ասել է․ իշխանությունը այլասերելու միտում ունի, իսկ բացարձակ իշխանությունը այլասերում է բացարձակը։ Իշխանության նկարագրման այսպիսի վերաբերմունքը կարելի է հասկանալ հատկապես երբ այն հիմնված է բռնության, ուժի և ագրեսիայի վրա։ Բայց ուժը ոչ միշտ է իշխանության տարր։
Իշխանության ձևերը
Իշխանությունը դասակարգվում է ըստ հետևյալ ձևերի՝
5․ Օրինական կամ ավանդական իշխանություն- կատարողը հավաստում է, որ ազդեցություն գործողը իրավունք ունի հրամաններ արձակել և ավանդույթները հարգելով իր պարտքն է համարում ենթարկվելը։
Կատեգորիա:Քաղաքագիտություն Կատեգորիա:Հասարակագիտություն Կատեգորիա:Իշխանություն Կատեգորիա:Սոցիալական փիլիսոփայության հասկացություններ Կատեգորիա:Բուլիինգ
(6545) 1986 TR6
(6545) , աստերոիդ Յուպիտերի տրոյացիներից։ Հայտնաբերվել է 1986 թվականի հոկտեմբերի 5-ին Միլան Անտալի կողմից Պիվնիցեյում ։
Արտաքին հղումներ
Կատեգորիա:1986 թվականին հայտնաբերված աստղագիտական մարմիններ Կատեգորիա:Միլան Անտալի կողմից հայտնաբերված աստերոիդներ Կատեգորիա:Յուպիտերի տրոյացի աստերոիդներ
Տիմիրբաևո (գյուղ, Մեչետլինսկի շրջան)
Տիմիրբաևո (Тимирбаево, Тимербай), գյուղ Ռուսաստանի Բաշկորտոստան հանրապետության Մեչետլինսկի շրջանի կազմում։
Բնակչությունը 2009 թվականին գրանցված տվյալներով կազմում էր 95 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Բաշկորտոստան հանրապետության Մեչետլինսկի շրջանի բնակավայրեր
Նովոգրիգորովկա (գյուղ, Արբուզինկայի շրջան)
Նովոգրիգորովկա (Новогригорівка), գյուղ Ուկրաինայի Նիկոլաևի մարզի Արբուզինկայի շրջանում։ Հիմնադրվել է 1895 թվականին։
2001 թվականի տվյալներով Նովոգրիգորովկա գյուղում բնակվում էր 382 մարդ։ Բնակավայրը զբաղեցնում է 0,95 կմ²։
Արտաքին հղումներ
Կատեգորիա:Ուկրաինայի Նիկոլաևի մարզի Արբուզինկայի շրջանի բնակավայրեր Կատեգորիա:Ուկրաինայի գյուղեր Կատեգորիա:1895 թվականին հիմնադրված բնակավայրեր
Մարիա Լուիզա Օռլեանս
Մարիա Լուիզա Օռլեանց (Marie Louise d'Orléans, ), Ֆրանսիայի արքայադուստր։
Մանկություն
Մարիա Լուիզա Օռլեանցը ծնվել է 1662 թ․ մարտի 27-ին, Փարիզի թագավորական պալատում։ Աղջկա հայրը Ֆրանսիայի թագավոր Լուի XIV- ի կրտսեր եղբայրն էր` Ֆիլիպը, Օռլեանի դուքսը, մայրը` Հենրիետա Ստյուարտը, Անգլիայի թագավոր Չարլզ I- ի և Ֆրանսիայի Հենրիետա Մարիայի կրտսեր դուստրը: Մարիա Լուիզան ընտանիքի ավագ երեխան էր. Բացի նրանից, դքսերի ընտանիքն ուներ 2 դուստր և 1 որդի, բայց հասունության հասան միայն ինքը՝ Մարիա Լուիզան և Աննա Մարիան: Ամուսնու կողմից ֆրանսիական թագավորի թոռնուհին լինելով՝ Մարիա Լուիզան իրավունք ուներ Ֆրանսիայի թոռնուհու կոչում կրելու (petite-fille de France ), ինչպես նաև Ձերդ մեծություն դիմումի։ Դատարանում արքայադուստրը, որպես Օռլեանի դուքսի և նրա կնոջ ավագ չամուսնացած դուստրը, կոչվում էր Մադմուազել :
Հմայիչ, գեղեցիկ և նազելի Մարիա Լուիզան իր հոր սիրելի դուստրն էր՝ չնայած այն բանին, որ դատարանում լուրեր էին տարածվում, որ արքայադստեր հայրը թագավոր Լուի XIV- ն է կամ Կոմս դե Գիշեն : Իր մանկության մեծ մասը Մարիա Լուիզան անցկացրել է Պալատ Ռոյալում և Օռլեանի դուքսերի նստավայրում`Շոտե Սեն Կլաուդում, Փարիզի արվարձաններում։ Մանկության տարիներին Մարիա Լուիզան շատ էր խոսում իր թագավորական տատիկների ՝ Ավստրիայի Աննայի հետ, ով նրան նվիրեց և կտակեց իր կարողության մեծ մասը, և ֆրանսիացի Հենրիետա Մարիայի, ով ապրում էր Շոտե Կոլոմբեում, որտեղ արքայադուստրը հանդիպեց իր զարմուհի Աննային՝ Անգլիայի ապագա թագուհուն։ Ֆրանսուհի Հենրիետա Մարիայի մահից հետո արքայադուստր Աննան մնաց ֆրանսիական արքունիքում՝ մոր՝ Մարիա Լուիզի հսկողության ներքո և շատ ժամանակ անցկացրեց դքսական ընտանիքի դուստրերի հետ:
1669 թ․ծնվեց Մարիա Լուիզայի քույր Աննա Մարիան։ Մարիա Լուիզան ներկա էր աղջկա մկրտությանը 1670 թ․ սկզբին, և նույն տարվա հունիսին նրանց մայրը մահացավ  : 1671 թ․ Մարիա Լուիզի հայրն ամուսնացել է Էլիզաբեթ Շարլոտտա Փֆալցսկայի հետ, ով հայտնի էր նաև փաղաքշական Լիզելոտտա մականունով և, ինչպես աղջկա մայրը, թագավոր Ջեյմս I-ի տոհմից էր։  Էլիզաբեթ Շառլոտային, ի տարբերություն գործունյա Հենրիետա Ստյուարտի, որը նույնպես մեծացել էր ֆրանսիական արքունիքում, պալատականները սառն էին ընդուում։ Պալատի այս վերաբերմունքի, ինչպես նաև ամուսնու համասեռամոլ հարաբերությունների պատճառով, որը նա չէր թաքցնում, Լիզելոտտան ամբողջ ուշադրությունը սևեռեց Ֆիլիպի  դուստրերի, որոնց համար նա իրականում փոխարինեց իրենց մորը, ինչպես նաև իր 3 երեխաների վրա՝ ծնված 1673, 1674 և 1676 թթ․: Մարիա Լուիզան, ինչպես իր քույրը, շատ մտերիմ էր խորթ մոր հետ :
Ամուսնություն
Եվրոպան այդ ժամանակ գտնվում էր անընդհատ պատերազմների և անկումների վիճակում, այդ պատճառով նրա հայրը և քեռի-թագավորը տեսնում էին Մարիա Լուիզայի ամուսնությունը իսպանական թագավորական տան ներկայացուցչի հետ՝ որպես հրաշալի շանս՝ 2 երկրների միջև լավ հարաբերություններ հաստատելու համար։ Ազգերի միջև թշնամանքը պայմանավորված էր իսպանական Նիդեռլանդներում Լյուդովիկի ռազմական գործողություններով։ Լեգենդի համաձայն, երբ 16-ամյա արքայադստերը հայտնել են, որ նա պետք է դառնա Իսպանիայի թագուհին, նրա և թագավոր Լյուդովիկի միջև տեղի է ունեցել հետևյալ զրույցը․
Մարիա Լուիզա․ Այո՛, պարո՛ն, բայց Դուք կարող էիք ավելին անել ձեր բարեկամուհու համար։
1697 թ․ օգոստոսի 30-ին Ֆոնտենբլո պալատում կայացավ ամուսնական արարողությունը, որտեղ փեսացուի կարգավիճակով, Կառլի վստահությամբ, ներկա էր հարսի զարմիկ Լյուդովիկ Արմանը՝ Կոնտիի արքայազնը։ Մինչև սեպտեմբերի կես անցկացվում էին պաշտոնական միջոցառումներ Իսպանիայի նոր թագուհու պատվին։ Իր նոր հայրենիք մեկնելուց առաջ Մարիա Լուիզան այցելել է Վալ-դե-Գրաս վանքը, որտեղ թաղված էր իր մոր սիրտը։ Ֆրանսիա նա այլևս չի վերադարձել։
Ամուսինը մինչև ականջների ծայրը սիրահարվել էր Մարիա Լուիազային, որի գեղեցկությունն ու հմայքը հանրաճանաչ էին, և հավատարիմ էր մնում իր գրավչությանը մինչև կյանքի վերջ։ Բայց, չնայած ամուսնու Սակայն, չնայած ամուսնու երկրպագությանը, Մարիա Լուիզան տառապում էր պալատական արարողությունների խստագույն անցկացումներից (երբ ոչ ոք չէր համարձակվում նույնիսկ դիպչել թագուհուն) և երեխա ունենալու անկարողությունից։ Շատ շուտով թագուհին սկսեց ցույց տալ դեպրեսիայի նշաններ։
Թագուհու ֆրանսիացի ծառան մեղադրվել է թագավորի և նրա ընտանիքի դեմ դավադրության մեջ, իսկ Մարիա Լուիզայի անձնական սպասուհիներից մեկը նույնիսկ հարցաքննության ժամանակ ենթարկվել է կտտանքների։ Ֆրանսուհի երիտասարդ արքայադստեր հանդեպ պալատականների անբարյացակամությունն ու անվստահությունը ամրապնդվում էին Մարիա Լուիզային ժողովրդի կողմից մերժելով։ Մադրիդյան պալատի պատերի մոտ, որտեղ ապրում էր Մարիա Լուիզան, նույնիսկ հակաֆրանսիական ելույթներ էին ունենում։
Ի տարբերություն տոնական և ուրախ Վերսալի, Պալե-Ռոյալի և Սեն-Կլուի, որտեղ նա անցկացրել էր իր երիտասարդությունը՝ իր նոր տունը խիստ, մութ ու տխուր էր։ Թագուհու համար հատուկ հյուրախաղեր են կազմակերպվել Բուենոս-Ռետիրոյի պալատում, որտեղ նրան թույլ են տվել բռնել ֆրանսիական ձիերին:Սակայն Մադրիդի նրա սիրելի վայրն էր դարձել Արանհուեսի Թագավորական պալատը։
Ամուսնության դաժան 10 տարիների արդյունքում Մարիա Լուիզան և Կարլն այդպես էլ երեխաներ չունեին։ Հղիանալու անկարողության սթրեսը, թշնամական մթնոլորտը պալատում, մշտական մտքերը ընտանիքի մասին, որը մնացել է Ֆրանսիայում, հանգեցրեցին նրան, որ Մարիա Լուիզան սկսեց շատ ուտել։ Մինչ 26 տարեկանը թագուհին ավել քաշ ձեռք բերեց։
1869 թ․ փետրվարի 11-ին ձիով զբոսանքից հետո Մարիա Լուիզան որովայնում ցավ զգաց։ Նա ամբողջ երեկո պառկած մնաց անկողնում, իսկ մյուս օրը վախճանվեց։ Վկաների ասելով՝ մահվան անկողնում թագուհին իր ամուսնուն ասել է․ "Ձերդ մեծությունը կարող է կրկին ամուսնանալ, բայց ոչ ոք չի սիրի ձեզ այնպես, ինչպես սիրում եմ ես"։
Կնոջ մահը ամենաուժեղ հարվածն էր Կարլ II-ի համար։ Պալատում կանխատեսումներ էին անում, թե ինչը կարող էր Մարիա Լուիզայի մահվան պատճառը դառնալ։ Խոսքեր էին պտտվում, որ թագուհին թունավորվել է սկեսուրի հրամանով (իբր թագավորին ժառանգ պարգևել չկարողանալու պատճառով), բայց դա չէր համապատասխանում իրականությանը - Մարիաննա Ավստրիյսկայան նույնպես ծանր էր տանում հարսի մահը։ Մարիա Լուիզայի մահվան ավելի ճշմարտանման բացատրությունն էր որդանման ելուստի ուժեղ բորբոքման։
Մարիա Լուիզա Օռլենացը մահացել է կյանքի 27-րդ տարում, ինչպես և իր մայրը, և զարմուհի Մարիա Ադելաիդա Սավոյսկայան։
Շուտով՝ թաղումից հետո իսպանական կառավարությունը սկսեց 2-րդ կին փնտրել թագավորի համար։ Հիմնական թեկնածուներն էին համարվում իտալուհի արքայադուստր Աննա Մարիա Լուիզա Մեդիչին և գերմանուհի արքայադուստր Մարիա Աննա Պֆալց-Նեյբուրգսկայան։ Երբ թագավորին ցույց տվեցին թեկնածուների նկարները, նա ասաց․ "Տոսկանայի կինը լավիկն է, և Նուռնբերգի կինն էլ վատիկը չէ"։ Բայց հետո Կարլը շրջվեց և, Մարիա Լուիզայի նկարին նայելով՝ ավարտեց․ "Բայց այս կինն ամենից չքնաղն էր"։
Գրականություն
Կատեգորիա:Սիցիլիայի միապետների կանայք Կատեգորիա:Անձինք այբբենական կարգով Կատեգորիա:Մադրիդ քաղաքում մահացածներ Կատեգորիա:1689 մահեր Կատեգորիա:Փետրվարի 12 մահեր Կատեգորիա:Փարիզ քաղաքում ծնվածներ Կատեգորիա:1662 ծնունդներ Կատեգորիա:Մարտի 27 ծնունդներ
Գորդոնա
Գոռդոնա (Gordona), կոմունա Իտալիայում։ Գտնվում է Լոմբարդիա մարզի Սոնդրիո գավառում ։ Բնակչության թվաքանակը 2014 թվականի տվյալներով եղել է 1.887, բնակչության խտությունը կազմել է 36 մարդ/կմ²։ Զբաղեցնում է 48 կմ² տարածք։ Սահմանակից է Լիվո, Մենարոլա, Մեզե, Պրատա Կամպորտաչո, Սամոլակո համայնքներին Փոստային ինդեքս՝ 23020, հեռախոսային կոդ՝ 0343 ։
Ժողովրդագրություն
'''Բնակչության թվաքանակի փոփոխությունները.
Ծանոթագրություններ
Կատեգորիա:Իտալիայի քաղաքներ Կատեգորիա:Լոմբարդիայի քաղաքներ Կատեգորիա:Իտալիայի բնակավայրեր
Իիսու
Իիսու (Õisu), գյուղական ավան Էստոնիայի Վիլյանդիմաա նահանգի Հալլիստե շրջանում։
2011 թվականի տվյալներով գյուղական ավանում բնակվում էր 196 մարդ։
Արտաքին հղումներ
Կատեգորիա:Էստոնիայի Վիլյանդիմաա նահանգի Հալլիստե շրջանի բնակավայրեր Կատեգորիա:Էստոնիայի գյուղական ավաններ
Աստերոիդների ցանկ (219501-219600)
Աստերոիդների ցանկ (219401-219500) * Աստերոիդների ցանկ * Աստերոիդների ցանկ (219601-219700)
Իտիյուտաբա
Իտիյուտաբա (Ituiutaba), համայնք Բրազիլիայում՝ Մինաս Ժերայս նահանգի կազմում։ Գտնվում է Մինաս Ժերայս նահանգի հարավարևմտյան մասում։ Բնակչությունը կազմում 92 932 մարդ՝ 2007 թվականի տվյալներով։ Գրավում է 2 587,339 կմ2 տարածք։ Բնակչության խտությունը կազմում է՝ 38,7 մարդ/կմ2։
Պատմություն
Քաղաքը հիմնադրվել է 1901 թվականի սեպտեմբերի 16-ին։
Վիճակագրություն
Կատեգորիա:Բրազիլիայի բնակավայրեր Կատեգորիա:Մինաս Ժերաիս նահանգի բնակավայրեր
Wonder (երգ, Շոն Մենդես)
Wonder, կանադացի երգիչ Շոն Մենդեսի երգը նրա համանուն չորրորդ ստուդիական ալբոմից։ Երգը, որը ծառայում է որպես ալբոմի առաջատար սինգլ, թողարկվել է 2020 թվականի հոկտեմբերի 2-ին Island Records լեյբլի կողմից ։ Երգը գրվել և արտադրվել է Մենդեսի, Սքոթ Հարիսի, Նեյթ Մերսերոյի և Քիդ Հարփունի կողմից։
Թողարկում և գովազդ
Երգի ու ալբոմի մասին առաջին անգամ Մենդեսը հայտարարել 2020 թվականի սեպտեմբերի 30-ին իր թվիթերյան էջում, որտեղ նա գրել է «WHAT IS #WONDER» : Դրան հետևել է թվիթ, որը վերաբերում էր ինտերակտիվ վեբ-կայքին, որտեղ ինտերակտիվ սենյակում հատակին թղթի վրա գրված էր «Wonder» բառը։ Ավելի ուշ նա սոցիալական ցանցերում ձեռագիր գրառում էր հրապարակել և հաստատել, որ սինգլը, ինչպես նաև նրան ուղեկցող երաժշտական տեսահոլովակը կթողարկվի հոկտեմբերի 2-ին ։
Ստեղծագործություն
Երգը նկարագրվել է որպես բալադ ։Լիրիկական առումով երգում Մենդեսը տեսնում է «երևակայական սցենարներ» ։ Երգիչը նաև մեկնաբանություն է տալիս «թունավոր մասկուլինությանը», երգում է. «Զարմանում եմ, երբ ես լաց եմ լինում իմ ձեռքերում, ես սովոր եմ զգալ, որ դա ինձ ավելի քիչ տղամարդ է դարձնում» ։
Առևտրային հաջողություն
«Wonder»-ը թողարկվել է 18-րդ հորիզոնականով Billboard Hot 100-ում 2020 թվականի հոկտեմբերի 12-ին ։ Երգը նաև ընդգրկվել է տարբեր եվրոպական երկրների չարթերում։
Գրեգորի Պեկ
Էլդրեդ Գրեգորի Պեկ (Eldred Gregory Peck, ), ամերիկացի դերասան, 1940-1960-ական թվականների Հոլիվուդի ամենահայտնի դերասաններից մեկը։
«Օսկար» մրցանակի դափնեկիր է Օսկար լավագույն դերասանի համար անվանակարգում։ Ամերիկյան կինոակադեմիան իր կողմից հրապարակած Ամերիկյան բոլոր ժամանակների ֆիլմերի 100 մեծագույն աստղերի ցանկում նրան ընդգրկել է 12-րդ տեղում։
Կենսագրություն
Էլդրեդ Գրեգորի Պեկը ծնվել է 1916 թվականի ապրիլի 5-ին ԱՄՆ-ի Կալիֆորնիա նահանգի Լա Հոյյա քաղաքում, դեղատան աշխատակցի ընտանիքում։ Պեկը 3 տարեկան էր, երբ մայրը հեռացավ ամուսնուց։ Նրա ծնողները կաթոլիկ էին, ծագումով Մեծ Բրիտանիայից։ Հայրը՝ հոր կողմից անգլիացի, մոր կողմից իռլանդացի, իսկ մայրը հոր կողմից շոտլանդացի, մոր կողմից անգլիացի ։ Պեկին դաստիարակել է հիմնականում տատը՝ Քեյթ Էյերսը։
Գրեգորի Պեկը սովորել է Լոս Անջելեսի Սենթ Ջո ռազմական ակադեմիայում և Կալիֆորնիայի Բերկլիի համալսարանում։ Նա ինքն էր վճարում ուսման համար, այդ ընթացքում և դրանից հետո աշխատելով որպես դռնապան, մատուցող, ամաններ լվացող, շուկայի վաճառող։ Նաև աշխատել է Ռադիո-սիթիում որպես տոմսավաճառ։
Համալսարանում առարկաներից նրան ամենից շատ հետաքրքրում էին գրականությունը և դերասանական վարպետությունը։ 1939 թվականին ստանում է գիտության բակալավրի կոչում, սակայն որոշում է դերասան դառնալ և մեկնում է Նյու Յորք։
Լուրջ հիվանդությունը պատճառ դարձավ, որ Պեկը ազատվի ծառայությունից Երկրորդ համաշխարհային պատերազմի ժամանակ և ստանա նաև հիվանդության թոշակ։
Արդեն առաջին մեծության աստղ լինելով անգամ Գրեգորի Պեկը շարունակում էր ժամանակ առ ժամանակ հանդես գալ իր ծննդավայրում, հոլիվուդյան դերասան Մել Ֆերրերի հետ 1947 թվականին հիմնած Պլեյհաուզ անվանում ունեցող փոքր թատրոնում։ Իսկ կյանքի վերջին տարիներին վարում էր սեփական «Հարցազրույցներ Գրեգորի Պեկի հետ» հեռուստաշոուն, որը մեծ լսարան ուներ ԱՄՆ-ում։
Մահացել է 2003 թվականի հունիսի 12-ին Լոս Անջելեսի իր սեփական տանը 87 տարեկան հասակում։ Թաղված է Լոս Անջելեսի դամբարաններից մեկում։
Կարիերա
1944 թվականին կայանում է նրա նորամուտը կինոյում «Փառքի օրեր» ֆիլմում, որտեղ նրա խաղընկերն էր Թամարա Թումանովան։ Նույն թվականին էկրան բարձրացած «Թագավորությունների բանալին» ֆիլմում կերտած հոգևորականի կերպարի համար առաջադրվում է Օսկարի և ճանաչում է ձեռք բերում։
Գրեգորի Պեկի պահանջարկը որպես դերասան բարձրանում է, քանի որ այդ ժամանակներում շատ Հոլիվուդյան դերասաններ մասնակցում էին պատերազմին։ 1946 թվականին երկրորդ անգամ է ներկայացվում Օսկարի «Եղնիկի ձագը» ֆիլմի համար։
1953 թվականին էկրան է բարձրանում Գրեգորի Պեկի ամենայտնի ֆիլմերից մեկը՝ Օդրի Հեփբերնի մասնակցությամբ «Հռոմեական արձակուրդներ» կատակերգությունը, իսկ 1961-ին «Նավարոնե կղզու հրացանափողերը» մարտաֆիլմը Էնթոնի Քուինի մասնակցությամբ։ 1962 թվականի «Սպանել ծաղրասարյակին» ֆիլմը առավել լայն ճանաչում է բերում Պեկին, իսկ ֆիլմը դառնում է ոչ միայն կինոյի պատմության, այլ նաև ԱՄՆ-ի պատմության կարևոր հասարակական քաղաքական իրադարձություններից մեկը։ Ֆիլմում նկարագրվում էր սևամորթների պայքարը ռասիստական խտրականության դեմ։
Նույն թվականին նկարահանվում է «Վախի հրվանդանը» ֆիլմում, իսկ 1991 թվականին նկարահանվում նաև նույն ֆիլմի Մարտին Սկորսեզեի նկարահանած համանուն ռիմեյքում։ Վերջին ֆիլմում նրա խաղընկներներն էին Հոլիվուդյան հայտնի դերասաններ Ռոբերտ Դե Նիրոն, Նիկ Նոլթին և Ջեսիկա Լենգը։
1969 թվականին նկարահանվում է դասական դարձած Մակենայի ոսկին վեստեռնում, ուր նրա խաղընկերն էր Օմար Շարիֆը։ Մյուս հայտնի ֆիլմերից կարելի է նշել Ալֆրեդ Հիչքոքի «Կախարդվածը» դետեկտիվ թրիլլերը Ինգրիդ Բերգմանի ընկերակցությամբ, «Ինչպես է նվաճվել Արևմուտքը» էպիկական վեստեռնը, «Օմեն» սարսափ ֆիլմը և նացիստների մասին պատմող Տղաները Բրազիլիայից քաղաքական թրիլլերը։
1968 թվականին ստացել է Ջին Հերշոլտի անվան մրցանակ, 1967 - 1970 թթ. եղել է Կինոարվեստի և գիտության ակադեմիայի նախագահ։